./data/phi0914/phi00140/phi0914.phi00140.perseus-lat1.xml
Titus Livius (Livy)
ibi unum moratus diem ad deligendos, quos duceret       secum, tertio die iter est ingressus   modicus       primo labor in imis collibus fuit, quantum in altitudinem egrediebantur, magis       magisque silvestria et pleraque invia loca excipiebant   pervenere deinde in tam opacum iter, ut prae       densitate arborum inmissorumque aliorum in alios ramorum perspici caelum vix       posset   ut vero iugis adpropinquabant, quod       rarum in altis locis est, adeo omnia contecta nebula, ut haud secus quam       nocturno itinere inpedirentur  tertio demum die ad verticem perventum             nihil vulgatae opinioni degressi inde       detraxerunt, magis credo, ne vanitas itineris ludibrio esset, quam quod diversa       inter  se maria montesque et amnes ex uno loco conspici potuerint   vexati omnes, et ante alios rex ipse, quo gravior       aetate erat, difficultate viae est   duabus       aris ibi Iovi et Soli sacratis cum inmolasset, qua triduo ascenderat, biduo est       degressus, frigora nocturna maxime metuens, quae caniculae ortu similia       brumalibus erant   multis per eos dies       difficultatibus conflictatus nihilo laetiora in castris invenit, ubi summa       penuria erat, ut in regione, quam ab omni parte solitudines clauderent             itaque unum tantum moratus diem, quietis       eorum causa, quos habuerat secum, itinere inde simili fugae in Dentheletos       transcurrit   socii erant, sed propter inopiam       haud secus quam hostium fines Macedones populati sunt;  rapiendo enim passim villas primum, dein quosdam etiam vicos       evastarunt, non sine magno pudore regis, cum sociorum voces nequiquam deos       sociales nomenque suum inplorantes audiret         frumento inde sublato in Maedicam regressus, urbem, quam Petram adpellant,       obpugnare est adortus  ipse a campestri aditu castra posuit;  Perseum filium cum modica manu circummisit, ut a       superioribus locis urbem adgrederetur         oppidani, cum terror undique instaret, obsidibus datis in praesentia dediderunt       sese; iidem postquam exercitus recessit, obliti obsidum relicta urbe in loca       munita et montes refugerunt